হিড়বাঁধ এলাকার বাসিন্দাদের অভিযোগ, বেশ কিছু দিন ধরেই চন্দন গাছ চুরির একাধিক ঘটনা ঘটছিল। এর পর চন্দন কাঠ চুরির তদন্তে নেমেই প্রথম দুই অভিযুক্তকে গ্রেফতার করে পুলিশ। ধৃতদের জিজ্ঞাসাবাদের জন্য প্রথমে পাঁচ দিনের পুলিশ হেফাজতের নির্দেশ দেয় খাতরা মহকুমা আদালত। পরে শুক্রবার আরও চোদ্দো দিনের হেফাজতের নির্দেশ দিয়েছে তারা। তাদের জেরা করেই আরও এক অপরাধীর সন্ধান পায় পুলিশ।